3.pielikums

**Telpu NOMAS LĪGUMS (PARAUGS)**

**par [nomas objekta nosaukums]**

|  |  |
| --- | --- |
| **Datums**  | [cipariem] |
| **Vieta** | Ādažu novads |
| **Līguma Nr.** | **[cipariem] 012/** |
| **Iznomātājs** | Nosaukums  | **Ādažu novada dome** |
| Reģistrācijas Nr. | 90000048472 |
| Juridiskā adrese | Gaujas iela 33A, Ādaži, Ādažu novads, LV-2164 |
| Norēķinu konts  | Valsts kaseB/C kods: TRELLV22k/n LV43TREL9802419010000 |
| Paraksta tiesīgā persona | Izpilddirektors [vārds, uzvārds] |
| Pamats  | Likums „Par pašvaldībām”, Ādažu novada pašvaldības nolikums |
| Atbildīgais darbinieks | [amats, vārds, uzvārds, tālruņa numurs, e-pasts], Atbildīgajai personai jāpilda Pasūtītāja noteikumu „Iepirkumu organizēšanas kārtība Ādažu novada pašvaldībā” 24.3 un 24.4 punktā noteiktie pienākumi, t.sk. nekavējoties jāziņo Pasūtītājam par Izpildītāja saistību nepienācīgu izpildi un tai nav tiesību dot Izpildītājam norādījumus par Līguma termiņu, līgumsummas, cenas vai citu nosacījumu izmaiņām, ja vien tas nav atrunāts Līgumā. |
| **Nomnieks** | Nosaukums / vārds, uzvārds | **[nosaukums vai vārds, uzvārds]** |
| Reģistrācijas Nr./Personas kods | [cipari] |
| Juridiskā adrese/adrese | [adrese] |
| Tālrunis un e-pasts | [tālruņa numurs un e-pasts] |
| Norēķinu konts | [bankas nosaukums, kods un konta numurs] |

Nomnieks un Iznomātājs kopā saukti “Puses” un katrs atsevišķi “Puse”, noslēdz šādu līgumu (turpmāk – Līgums):

1. **SPECIĀLIE NOTEIKUMI**

|  |  |
| --- | --- |
| **Objekta adrese** | [adrese] |
| **Telpas** | **[telpu nosaukums]** |
| **Telpu lietošanas mērķis** | [mērķa nosaukums] |
| **Līguma termiņš** | No Līguma parakstīšanas dienas un līdz pilnīgai saistību izpildei. |
| **Nomas termiņš** | Nomas termiņš | **no [datums] līdz [datums]** |
| Nomas laiks (h) | **[skaits]** |
| **Nomas maksa** | Par 1 stundu[[1]](#footnote-1)  | Domes lēmumā noteiktā telpu nomas maksa Līguma noslēgšanas brīdī ir **EUR [cipari]**,bez PVN.  |
| Papildus jāmaksā pievienotās vērtības nodoklis normatīvajos aktos noteiktā apmērā. |
| **Nomas maksas** **samaksas termiņš** **un kārtība**  | **20 dienu laikā** no Iznomātāja rēķina saņemšanas dienas. Iznomātājs rēķinu noformē elektroniski (turpmāk saukts “e-rēķins”) un izsūta to uz Līgumā norādīto Nomnieka e-pasta adresi. Nomnieks ir saņēmis e-rēķinu dienā, kad tas ir izsūtīts no Iznomātāja e-pasta adreses ar domēna vārdu adazi.lv uz Nomnieka e-pasta adresi. Ja mainās Nomnieka e-pasta adrese, Nomnieks paziņo par to Iznomātājam uz e-pastu dome@adazi.lv. Rēķini papīra formātā netiek sūtīti, un, ja Nomniekam tādi ir nepieciešami, viņa pienākums ir par to informēt Iznomātāju |

1. **VISPĀRĪGIE NOTEIKUMI**
	1. Iznomātājs nodod Nomniekam lietošanā Telpas Speciālajos noteikumos noteiktā termiņā.
	2. Nomnieks ir iepazinies ar Telpu tehnisko stāvokli un uzskata, ka tās atbilst Nomnieka prasībām. Telpas iznomā tādā stāvoklī un kārtībā, kādā tās pašlaik atrodas.
	3. Iznomātājam ir tiesības vienpusēji izbeigt Līgumu pirms termiņa, trīs nedēļas iepriekš par to rakstiski informējot Nomnieku un neatlīdzinot Nomnieka zaudējumus, ja:
	4. Telpas tiek bojātas Nomnieka darbības dēļ;
	5. Nomniekam ir bijuši vismaz trīs maksājuma kavējumi, kas kopā pārsniedz divu maksājumu periodu;
	6. Nomnieks ir nodevis Telpas apakšnomā;
	7. Nomnieks ir pārkāpis citus Līguma nosacījumus.
2. Iznomātājam ir tiesības vienpusēji atkāpties no Līguma rakstiski par to informējot Nomnieku trīs mēnešus iepriekš, neatlīdzinot Nomnieka zaudējumus, kas saistīti ar Līguma izbeigšanu, ja Telpas nepieciešamas sabiedrības vajadzību nodrošināšanai vai normatīvajos aktos noteikto Iznomātāja publisko funkciju veikšanai.
3. Pārējos gadījumos Puses var izbeigt Līgumu, savstarpēji vienojoties rakstveidā.
4. Iznomātājs:
	1. nodod Telpas Nomniekam saskaņā ar Līguma noteikumiem;
	2. nodrošina Telpu atbilstību ugunsdrošības un sanitārijas noteikumiem, kā arī elektroenerģijas piegādi un apkuri;
	3. drīkst veikt Telpu apskati, lai konstatētu vai Nomnieks tās izmanto atbilstoši Līguma noteikumiem;
	4. neatbild par Nomnieka darbību Telpās un tur izvietoto Nomnieka mantu vai tās sabojāšanu trešo personu un nepārvaramas varas iedarbības rezultātā;
	5. var vienpusēji mainīt nomas maksu sākot ar normatīvajos aktos noteikto datumu, nosūtot Nomniekam rakstisku paziņojumu un neveicot grozījumus Līgumā, ja saskaņā ar normatīviem aktiem ievieš jaunus vai palielina esošus nodokļus vai nodevas, vai paredz citu maksas apmēru vai tās aprēķināšanas kārtību.
5. Nomnieks:
	1. izmanto Telpas Speciālajos noteikumos paredzētajam mērķim un ievēro nomas laika termiņus;
	2. saskaņo ar Iznomātāju Nomnieka jebkāda aprīkojuma izmantošanu Telpās;
	3. neizmanto nodarbībās āra apavus un inventāru, kas var kaitēt Telpu apdarei vai funkcionāliem elementiem;
	4. netraucē citu nomnieku vai citu telpu lietotāju darbību;
	5. patstāvīgi nodrošina Telpā esošo iznomāto inventāru, mēbeļu un citu koplietošanas priekšmetu dezinfekciju pēc katras nodarbības;
	6. nodrošina, ka Nomnieka nodarbību apmeklētāji nepārvietojas pa izglītības iestādes telpām (izņemot uz/no Telpām un labierīcību apmeklējumu), kā arī nepieļauj nodarbību apmeklētāju saskarsmi ar izglītības iestādes izglītojamiem, kuriem Telpu nomas laikā notiek mācību procesa norise;
	7. savā darbībā ievēro un rīkojas atbilstoši 2020. gada 9. jūnija izdotajiem MK noteikumiem Nr. 360 “Epidemioloģiskās drošības pasākumi Covid-19 infekcijas izplatības ierobežošanai” vai citiem normatīvajiem aktiem saistībā ar Covid-19 infekcijas izplatības ierobežošanu;
	8. apmaksā nomas maksu Līgumā noteiktā apmērā, kārtībā un termiņā, ieskaitot to Iznomātāja bankas norēķinu kontā (samaksas diena ir maksājuma ieskaitīšanas diena bankas kontā);
	9. atbild par Telpu un tajās esošās Iznomātāja mantas sabojāšanu vai bojāeju nomas laikā Nomnieka vai trešo personu vainas dēļ;
	10. zina un ievēro iestādes iekšējās kārtības noteikumus;
	11. saudzīgi lieto Telpas atbilstoši to mērķim;
	12. atbild par normatīvo aktu, t.sk., Autortiesību likuma ievērošanu nomas laikā;
	13. patstāvīgi veic visu nodokļu, nodevu, licenču un citu maksājumu apmaksu saistībā ar pasākumu rīkošanu Telpās;
	14. neizvieto reklāmu Telpās;
	15. atlīdzina zaudējumus vai izdevumus, kādi Iznomātājam radušies Nomnieka vainas dēļ nepienācīgi pildot Līgumu;
	16. nodrošina, ka Telpu izmantošanas laikā tajā esošās personas ievēro Nomnieka pienākumus. Nomnieks atbild par visām šādu personu darbībām un bezdarbību, it kā tā būtu paša Nomnieka darbība vai bezdarbība, un sedz tā rezultātā radušos zaudējumus;
	17. ievēro vispārpieņemtos drošības tehnikas, ugunsdrošības, elektrodrošības, darba drošības, vides aizsardzības, sanitāros, ekspluatācijas, u.c. tamlīdzīgus noteikumus Telpu izmantošanā;
	18. avārijas gadījumā Telpās nekavējoties veic neatliekamos pasākumus tās seku mazināšanai, ziņo par to attiecīgajam dienestam un Iznomātājam, piedalās apsekošanas akta sastādīšanā un parakstīšanā;
	19. nav tiesīgs nodot Telpas apakšnomā.
6. Ja veicot Telpu apskati Iznomātājs konstatē, ka Telpas vai tajās esošās iekārtas ir bojātas, Puses sastāda aktu, ko paraksta Pušu pilnvarotie pārstāvji, un vienojas par termiņu (ne vairāk par 3 darba dienām), kādā Nomnieks novērsīs bojājumus.
7. Par nomas maksas apmaksas termiņa kavējumu Nomnieks maksā Iznomātājam nokavējuma procentus 0,1 % apmērā no nesamaksātās summas par katru kavējuma dienu. Maksājumi vispirms ieskaitāmi nokavējumu procentu apmaksai, bez īpaša paziņojuma Nomniekam. Nokavējumu procentu samaksa neatbrīvo Nomnieku no saistību izpildes, t.sk., veikt zaudējumu atlīdzināšanu.
8. Puses nav atbildīgas par Līguma saistību neizpildi, ja tā radusies nepārvaramas varas dēļ. Tie var būt valdības rīkojumi, lēmumi, ugunsgrēki, plūdi, epidēmijas, streiki, traucējumi enerģijas piegādē, u.c. apstākļi, kas Pusēm nav kontrolējami.
9. Visi strīdi un domstarpības saistībā ar Līgumu, ko nevar noregulēt pārrunu ceļā, tiek risināti tiesā.
10. Līgums ir galīgā vienošanās starp Pusēm, un visa līdzšinējā saziņa zaudē spēku Līguma parakstīšanas brīdī. Līgums ir saistošs Pusēm un to tiesību un saistību pārņēmējiem.
11. Līguma grozījumi ir spēkā tikai tad, ja ir noformēti rakstveidā un ir Pušu parakstīti.
12. Visus paziņojumus un pretenzijas iesniedz rakstiski vai elektroniski otrai Pusei uz Līgumā norādīto adresi vai e-pasta adresi, un tās uzskata par saņemtām - ja izsūtītas ar reģistrētu pasta sūtījumu, tad 7. (septītajā) darba dienā pēc nodošanas pastā, vai, dienā, kad nodotas personīgi pilnvarnieka rokās pret parakstu, vai dienā, kad nosūtītas Pusei uz Līgumā norādīto e-pasta adresi.
13. Puses apņemas nekavējoties paziņot viena otrai par savas atrašanās vietas, pārstāvja, bankas rekvizītu un citas tādas būtiskas informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma izpildi.
14. Līgums sastādīts uz divām lappusēm, divos eksemplāros, pa vienam katrai Pusei.

|  |  |
| --- | --- |
| **Iznomātājs:** Ādažu novada dome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Izpilddirektors [vārds, uzvārds]20­­­­­\_\_\_.gada \_\_\_\_.\_\_\_\_\_\_\_\_\_\_\_\_\_\_ | **Nomnieks:** [nosaukums vai vārds, uzvārds]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[amats, vārds, uzvārds]20­­­­­\_\_\_.gada \_\_\_\_.\_\_\_\_\_\_\_\_\_\_\_\_\_\_ |

1. Saskaņā ar Ādažu novada domes 2020. gada 25. augusta lēmumu Nr.178 „Par telpu nomas maksu Ādažu vidusskolas sākumskolā”. [↑](#footnote-ref-1)